ཡང་དེ་ཉིད་ལས།ཁྲི་ལྡེ་གཙུག་བཙན་ཡན་ཆད་དུ།རྒྱལ་སྲིད་གཡུང་དྲུང་བོན་གྱིས་བཙས།འཕངས་དང་དུས་སུ་གསོལ།སོ་ཁ་ཕྱིར་བསྟན་ནས་མོན་དང་སྟག་གཟིག་ལས་སོགས་དབང་དུ་བསྡུས།སྟག་གཟིག་པ་ཐག་ཤད་བསྡུས་ནས་སྟག་གཟིག་བོན་པོ་དེ་བཟང་རྦ་ལི་གི་ཁ་མནན།འཇང་ཚ་འཁན་སྣ་ཡི་འཇང་གི་ཁ་མནན་ནོ།།སྤེ་ནེའུ་ཡི་བྱང་ཕྱོགས་ཇ་ལ་མངའ་གསོལ་ཏེ།བྱང་ཕྱོགས་ཧོར་ཀྱང་བཏུལ།ག་གན་སྙིང་ཀྲུས་བྲེལ་བཏྲལ།ག་དུན་འབངས་སུ་བཅད།ཕྲོམ་བོན་མཐུ་ཆེན་གྱིས་ཕྲོམ་གྱི་ཁ་ཡང་མནན།ཡང་བྷེ་ཤོད་གྲམ་གྱི་ཤམ་པོ་ཀླུ་དཔལ་ངར་བཏགས་ཏེ།རྒྱ་ནག་གི་ཁམས་ཀྱང་བཏུལ།ཞེས་གསལ།